ORI ส่ง”วัน ทองหล่อ”เช่าที่ดินยาว 30 ปี หวังลงทุนโครงการใหม่สร้างรายได้ประจำ
ORI ส่ง"วัน ทองหล่อ"เช่าที่ดินยาว 30 ปี หวังลงทุนโครงการใหม่สร้างรายได้ประจำ
24 ม.ค. 2560

บริษัท ออริจิ้น พร็อพเพอร์ตี้ จำกัด (มหาชน) หรือ ORI เปิดเผยว่า บริษัท ออริจิ้น วัน ทองหล่อ จำกัด (วัน ทองหล่อ) ซึ่งเป็นบริษัทย่อย ได้เช่าที่ดินพื้นที่ประมาณ 1-3-2 ไร่ โฉนดเลขที่ 4086 และ 8168 เป็นระยะเวลา 30 ปี ค่าเช่าเดือนละ 1.5 ล้านบาท ปรับเพิ่ม 5% ทุก ๆ 3 ปี เพื่อใช้ประกอบกิจการของวัน ทองหล่อ โดยคาดว่าจะดำเนินการเช่าที่ดินดังกล่าวได้ภายในเดือน ม.ค.60
สำหรับมูลค่ารวมของสิ่งตอบแทนในการเช่าที่ดิน รวมเป็นเงินทั้งสิ้น 859.21 ล้านบาท ตลอดอายุการจดสิทธิการเช่า 30 ปี โดยแหล่งเงินลงทุนจะมาจากทุนจดทะเบียนและกระแสเงินสดจากการดำเนินงาน
ทั้งนี้ การเช่าที่ดินดังกล่าวเพื่อสร้างความมั่นคงในระยะยาวให้กับกลุ่มบริษัท โดยวางแผนลงทุนในธุรกิจอสังหาริมทรัพย์ประเภทอื่น ๆ เพิ่มเติม เช่น โรงแรม เซอร์วิสอพาร์เมนท์ สำนักงานให้เช่า เพื่อให้กลุ่มบริษัทเริ่มมีรายได้แบบประจำ (Recurring Income) สม่ำเสมอในอนาคต